S-3296/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 26. maí 2020, á hendur:

„H-kk-þgf I-kk-þgf K-kk-þgf, [...]

I.

Fyrir umferðar- og fíkniefnalagabrot með því að hafa mánudaginn 2. júlí 2018 ekið bifreiðinni [...] án þess að hafa öðlast ökuréttindi og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 7,1 ng/ml) um Gyðufell í Reykjavík, [...] þar sem lögregla stöðvaði aksturinn og haft í vörslum sínum 16,32 gaf maríhúana sem lögregla fann við leit í bifreiðinni.

M. [...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

II. fyrir eftirtalin umferðarlagabrot með því að hafa:

1. Sunnudaginn 22. júlí 2018 ekið bifreiðinni [...] án þess að hafa öðlast ökuréttindi og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 35 ng/ml) um Reykjanesbraut í Hafnarfirði, við Lyngberg, þar sem lögregla stöðvaði aksturinn.

M. [...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Mánudaginn 17. desember 2018 ekið bifreiðinni [...]án þess að hafa öðlast ökuréttindi og vanrækt að gefa stefnumerki um Jöklasel í Reykjavík, við Jaðarsel, þar sem lögregla stöðvaði aksturinn.

M. [...]

Telst brot þetta varða við 2., sbr. 3. mgr. 33. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

3. Fimmtudaginn 3. janúar 2019 ekið bifreiðinni [...] án þess að hafa öðlast ökuréttindi og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 8,7 ng/ml) um Austurberg í Reykjavík, við Fjölbrautarskólann í Breiðholti, þar sem lögregla stöðvaði aksturinn.

M. [...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Mánudaginn 2. júlí 2018 ekið bifreiðinni [...] án þess að hafa öðlast ökuréttindi og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 7,1 ng/ml) um Fannarfell og þaðan um Gyðufell þar sem lögregla stöðvaði aksturinn.

M. [...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 16,32 gaf maríhúana samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall.

Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur [...] 1986. Samkvæmt framlögðu sakavottorði, dagsettu 22. maí 2020, hefur ákærði gengist undir þrjár sektir samkvæmt lögreglustjórasáttum fyrir vörslur ávana- og fíkniefna, dagana 20. maí 2015 og 21. janúar 2016. Þá gekkst ákærði undir sekt samkvæmt lögreglustjórasátt 7. febrúar 2017 fyrir akstur undir áhrifum ávana- og fíkniefna og án þess að hafa öðlast ökuréttindi. Var hann þá jafnframt sviptur ökuréttindum í 12 mánuði. Nú síðast gekkst ákærði undir sekt samkvæmt lögreglustjórasátt 11. júní 2018 fyrir akstur sviptur ökuréttindum.

Við ákvörðun refsingar í máli þessu verður því við það miðað að ákærða sé öðru sinni gerð refsing hvoru tveggja fyrir akstur sviptur ökuréttindum og akstur undir áhrifum ávana- og fíkniefna, allt innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 1.378.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 44 daga.

Með vísan til lagaákvæða í ákæru er ákærði sviptur ökurétti í 5 árfrá birtingu dóms þessa að telja.

Með vísan til lagaákvæða í ákæru sæti ákærði upptöku á 16,32 grömmum af maríjúana, sem lögregla lagði hald á við rannsókn málsins.

Á kærði greiði 231.256 krónur í sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir K-kk-þf Ó-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf I-kk-nf K-kk-nf, greiði 1.378.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 44 daga.

Ákærði er sviptur ökurétti í 5 árfrá birtingu dómsins að telja.

Ákærði sæti upptöku á 16,32 grömmum af maríjúana.

Ákærði greiði 231.256 krónur í sakarkostnað.

B-kvk-nf V-kvk-nf